
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1198 

15 Ιουνίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύσταση του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΚΑΙ ΕΛΕ¬ 
ΝΗΣ ΓΎΡΑ» και κύρωση του οργανισμού αυτού.... 1 

ΑΠΟΦΑΣΕΙΣ 

Ορισμός δευτερευόντων διατακτών. 2 

Τροποποίηση της 371579/19.7.1993 απόφασης του 

Υφυπουργού Γεωργίας. 3 

Τροποποίηση τιμολογίου αμοιβής φορτ/των λιμένων 

Χανίων - Σούδας. 4 

Ωράριο εργασίας φορτ/των Λιμένα Κορίνθου. 5 

Καθορισμός τύπου Ειδικού Πιστοποιητικού (Τγρε 
Ηεϋηρ Οβιΐίίίοαίθ) για τα πληρώματα των Ταχυπλό¬ 
ων Σκαφών που εμπίπτουν στις διατάξεις του ΔΙΕ¬ 
ΘΝΗ ΚΩΔΙΚΑ ΑΣΦΑΛΕΙΑΣ ΓΙΑ ΤΑΧΥΠΛΟΑ ΣΚΑΦΗ. 6 


ΠΡΟΕΔΡΙΚΑ ΔΙΑΤΑΓΜΑΤΑ 

- (ΐ) 

Έγκριση σύστασης του κοινωφελούς ιδρύματος με την 
επωνυμία "ΚΛΗΡΟΔΟΤΗΜΑ ΓΕΩΡΓΙΟΥ ΚΑΙ ΕΛΕΝΗΣ 
ΓΎΡΑ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. - Την αριθ.9752/3.3.1998 πράξη της συμβολαιογρά¬ 
φου Αθηνών Μαρίας Πιπιλή, με την οποία ο Γεώργιος Γύ- 
ρας σύστησε κοινωφελές ίδρυμα με την επωνυμία "ΚΛΗ¬ 
ΡΟΔΟΤΗΜΑ ΓΕΩΡΓΙΟΥ ΚΑΙ ΕΛΕΝΗΣ ΓΥΡΑ" και με έδρα 
το Δήμο Ζίτσης Ιωαννίνων. 

2. - Τις διατάξεις των άρθρων: α) 95 και 98 του 
α.ν.2039/1939, β) 101 και 119του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 21.9.1998 γνωμοδότηση του Συμβουλίου 
Εθνικών Κληροδοτημάτων. 

4. - Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών 
(ΦΕΚ.922Β’). 


Με πρόταση των Υπουργών Υγείας-Πρόνοιας και του 
Υφυπουργού Οικονομικών, αποφασίζουμε: 

Άρθρο Μόνο 

1. - Εγκρίνουμε τη σύσταση του κοινωφελούς ιδρύματος 
με την επωνυμία "ΚΛΗΡΟΔΟΤΗΜΑ ΓΕΩΡΓΙΟΥ ΚΑΙ ΕΛΕ¬ 
ΝΗΣ ΓΎΡΑ", η οποία έγινε από τον Γεώργιο Γύρα με την 
αριθ.9752/3.3.1998 πράξη της συμβολαιογράφου Αθη¬ 
νών Μαρίας Πιπιλή. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας-Πρόνοιας και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του α.ν.2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΚΛΗΡΟΔΟΤΗΜΑ ΓΕΩΡΓΙΟΥ ΚΑΙ ΕΛΕ¬ 
ΝΗΣ ΓΎΡΑ". 

Άρθρο 1 

Μορφή - Επωνυμία - Έδρα - Σφραγίδα 

1. - Το κοινωφελές ίδρυμα με την επωνυμία "ΚΛΗΡΟΔΟ¬ 
ΤΗΜΑ ΓΕΩΡΓΙΟΥ ΚΑΙ ΕΛΕΝΗΣ ΓΎΡΑ", που συστήθηκε 
από τον Γεώργιο Γύρα με την αριθ.9752/3.3.1998 πράξη η 
οποία συντάχθηκε ενώπιον της συμβολαιογράφου Αθη¬ 
νών Μαρίας Πιπιλή, αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του 
α.ν.2039/1939, όπως εκάστοτε ισχύει αυτός και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. - Έδρα του ιδρύματος είναι ο Δήμος Ζίτσης Ιωαννίνων 

3. - Η σφραγίδα του Ιδρύματος, είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

1. - Η οικονομική ενίσχυση οικονομικά αδυνάτων κορα¬ 
σίδων, για την αντιμετώπιση δαπανών του γάμου, κατα¬ 
γόμενων από την Κοινότητα Ζίτσας και την ευρύτερη πε¬ 
ριοχή του Νομού Ιωαννίνων, ήτοι τις Κοινότητες Καρί- 
τσας, Κληματίας, Πρωτόππαπα, Λίθινο, Κοτορλάδες, 
Μπουρτάρι και Σουλόπουλο. 

2. - Η οικονομική ενίσχυση σε ανάπηρους σωματικά, γέ¬ 
ροντες, χήρες - ορφανά και λοιπά πρόσωπα, υπαγόμενα 
στην Φιλανθρωπία και έχοντα ανάγκη βοήθειας και 

3. - Η οικονομική ενίσχυση του κληροδοτήματος Ελένης 
Γύρα εφόσον λειτουργεί και με την προϋπόθεση ότι θα 
συμμετέχει σ’αυτό απαραιτήτως αντιπρόσωπος του ιδρύ¬ 
ματος και η λειτουργία του αφορά αποκλειστικά φιλαν¬ 
θρωπικούς σκοπούς. 

Η κατανομή των καθαρών εσόδων του ιδρύματος, για 
την εκτέλεση των σκοπών αυτού, θα γίνεται ως εξής: 

1) Ποσοστό 20% για την οικονομική ενίσχυση κορασί¬ 
δων. 

2) Ποσοστό 40% για την οικονομική ενίσχυση αναπή¬ 
ρων, γερόντων, χηρών - ορφανών και λοιπών προσώπων. 

3) Ποσοστό 40% για την οικονομική ενίσχυση του κλη¬ 
ροδοτήματος Ελένης Γ ύρα. 

Άρθρο 3 

Περιουσία - Πόροι 

1. - Περιουσία του ιδρύματος αποτελούν: 

α) Ισόγειος οικία (4) δωματίων, συν. επιφ. 80πι 2 , μετά 
του οικοπέδου, στο Δήμο Ζίτσας 
β) Αγρόκτημα (3) στρεμμάτων, στην θέση “Μεγάλος Κά¬ 
μπος Κρυονερίου" του Δήμου Πάργας. 

γ) Κατάστημα μ.τ. 50 στη Νέα Χαλκηδόνα, οδός Δεκε¬ 
λείας 56. 

δ) Διαμερίσματα στη Νέα Χαλκηδόνα, οδός Δεκελείας 
56: μ.τ.65, μ.τ.68, μ.τ.51 & μ.τ. 12. 

ε) Ψιλή κυριότητα: ιδιοκτησίας επιφάνειας 42,56 μ.τ. επί 
οικοπέδου μ.τ. 4.170 στη Μύκονο. Στην ιδιοκτησία αυτή 
ανήκει και τμήμα του ακάλυπτου οικοπέδου. 

στ) Ψιλή κυριότητα: % εξ αδιαιρέτου, διαμερίσματος 
μ.τ. 43,60 πολυκατοικίας στο Μαρκόπουλο Αττικής. 

ζ) Ψιλή κυριότητα: διαμερίσματος μ.τ. 49 στην οδό Φι¬ 
λότιμου 33 - Κυψέλη. 

Ψιλή κυριότητα: διαμερίσματος μ.τ. 30, στην οδό Μπε- 
ρόδου 54 - Κυψέλη. 

η) Ψιλή κυριότητα: αποθήκης μ.τ. 26, στην οδό Χρυσηϊ- 
δος 8-10-Αθήνα. 

2. - Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1.- Το Ίδρυμα διοικείται, από επταμελές Διοικητικό Συμ¬ 


βούλιο που αποτελείται από τους: 

1. Γεώργιο Βασ. Γ ύρα ως πρόεδρο 

2. Δημήτριο Μιχ. Ζέρβα ως αντιπρόεδρο 

3. Δημήτριο Χρ. Γ ύρα ως μέλος 

4. Καλλιρόη Χα Ιωαν. Ματσάγκα ως μέλος 

5. Ουρανία συζ. Χαρ. Στοφόρου ως μέλος 

6. Εκάστοτε Πρόεδρο του Τοπικού Συμβουλίου του Δη- 
μοτ. Διαμ/τος Ζίτσας 

7. Άννα συζ. Γ εωργίου Γ ύρα ως Ταμία. 

Αναπληρωματικά μέλη: 1) Μιχαήλ Δημ. Ζέρβας (στη 

θέση του Δημ. Ζέρβα), 2) Νικόλαος Δημ. Γύρας (στη θέση 
του Δημ. Γύρα), 3) Κωνσταντίνα Χαρ. Στοφόρου (στη θέ¬ 
ση της Ουρανίας Στοφόρου), 4) ο εκάστοτε Πρόεδρος 
της αδελφότητας Ζιτσαίων Αθηνών (στη θέση του εκά¬ 
στοτε Προέδρου του Τοπικού Συμβουλίου του Δημ/κού 
Διαμ/τος Ζίτσας). 

2. - Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία, με εξαίρεση το 
πρώτο Διοικητικό Συμβούλιο όπου ο Πρόεδρος, ο Αντι¬ 
πρόεδρος και ο Ταμίας έχουν ορισθεί από τον ιδρυτή. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του α.ν.2039/1939. 

4. - Το Διοικητικό Συμβούλιο συνεδριάζει τακτικά, κάθε 
μήνα και εκτάκτως όποτε το ζητήσει ο Πρόεδρος ή ο Αντι¬ 
πρόεδρος από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι πέντε (5). Μεταξύ των παρόντων, 
πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

6. - Οι αποφάσεις του Δ.Σ. λαμβάνονται κατά πλειοψη- 
φία των παρόντων μελών, και σε περίπτωση ισοψηφίας, 
υπερισχύει, η γνώμη με την οποία συντάσσεται ο Πρόε¬ 
δρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ.3του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά,στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του Διοικητικού Συμβουλίου, προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του Ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. - Η θητεία του Διοικητικού Συμβουλίου ορίζεται σε 
επτά (7) έτη, με δυνατότητα να ανανεωθεί για άλλη μία 
επταετία (7), για ολόκληρο το Δ.Σ. ή τινών μελών αυτού, 
έπειτα από απόφαση του Δ.Σ. που λαμβάνεται με απόλυ¬ 
τη πλειοψηφία, ήτοι το ήμισυ πλέον ενός. 

Άρθρο 5 

Αρμοδιότητες Διοικητικού Συμβουλίου 

1Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του α.ν.2039/1939 
και των διαταγμάτων που εκθόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2.- Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν.2039/1939 και 
του από 20.12.1939 Β.Δ/τος (ΦΕΚ552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Για να έχουν ισχύ οι αποφάσεις του Δ.Σ., πρέπει απα- 
ραιτήτως να συμμετέχει στη συνεδρίαση του συμβουλίου 
ο Πρόεδρος ή ο Αντιπρόεδρος αυτού μαζί με τον Ταμία. 

Άρθρο 6 

Αρμοδιότητες του Προέδρου 
1.- Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 


θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο από τον ίδιο οριζόμενος αναπληρωτής αυτρύ εάν 
και αυτός απουσιάζει ή κωλύεται, τον αναπληρώνει ο Αντι¬ 
πρόεδρος και σε περίπτωση απουσίας ή κωλύματος τού¬ 
του, ο πρεσβύτερος εκ των μελών του Διοικητικού Συμ¬ 
βουλίου. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού .Συμβουλίου, που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. - Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα, που ορίζονται στο άρθρο 73 του 
α.ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική διαχείριση 

1. - Η οικονομική διαχείριση του ιδρύματος, περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επομένου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του α.ν.2039/1939 και του από 20-12-1939 σχετικού Δ/τος 
(ΦΕΚ552Α’). 

Άρθρο 10 

Διαδικασία Χορήγησης Οικονομικών Ενισχύσεων 

1.- Το Διοικητικό Συμβούλιο του ιδρύματος, καλεί με 
προκήρυξη - πρόσκλησή του κάθε χρόνο, όλες τις ενδια¬ 
φερόμενος που δικαιούνται οικονομική ενίσχυση για την 
αντιμετώπιση τυχόν εκτάκτων αναγκών τους, είτε ασθέ¬ 
νειας είτε εξάλλου εκτάκτου και απρόβλεπτου γεγονό¬ 
τος, να υποβάλλουν σ’αυτό σχετική αίτηση με τα απαραί¬ 
τητα δικαιολογητικά που αναφέρονται στην παραπάνω 
προκήρυξη - πρόσκληση. 

Αντίγραφο της προκήρυξης-πρόσκλησης πρέπει με 
φροντίδα του Διοικητικού Συμβουλίου του ιδρύματος, να 
τοιχοκολείται, με αποδεικτικό, στα γραφεία του ιδρύμα¬ 
τος και του Δημοτικού Καταστήματος καθώς και έξω από 
τους εν λειτουργία Ιερούς Ναούς του Δήμου Ζίτσας Ιω- 
αννίνων. 

Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από την μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα την 
σύναψη εγκύρου γάμου, μέχρι και (30) ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια της Κοινότητας 
Ζίτσας. 

Εν πάσει περιπτώσει, το Διοικητικό Συμβούλιο έχει την 
ευχέρεια κατά την κρίση του να χορηγεί επιδόματα και οι¬ 
κονομικές ενισχύσεις, και σε άτομα μη εγγεγραμμένα στα 
δημοτολόγια της Κοινότητας Ζίτσας, αρκεί να κατάγονται 
από γονείς που είναι Δημότες Ζίτσας. 

3. - Το Διοικητικό Συμβούλιο, εξετάζει τις αιτήσεις και τα 
λοιπά δικαιολογητικά που υποβλήθησαν και επιλέγει - 
ανακηρύσσει, με αιτιολογημένη απόφασή του, τους δι¬ 
καιούμενους να ενισχυθούν οικονομικά για την αντιμετώ¬ 
πιση των δαπανών των. 

Σε περίπτωση κατά την οποία, ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβούλιο του ιδρύματος με δημόσια κλήρωση. 


Σε περίπτωση κατά την οποία, κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος, 
καλεί τις ενδιαφερόμενες με έγγραφη πρόσκληση του, 
πριν αποφασίσει σχετικά με την επιλογή των δικαιούχων, 
να συμπληρώση πς ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επομένη ημέρα, έξω από τα 
γραφεία του ιδρύματος και του Κοινοτικού Καταστήμα¬ 
τος, με αποδεικτικό που θα υπογράφεται από τον Γραμ- 
ματέα ή άλλο εξουσιοδοτημένο υπάλληλο του ιδρύματος 
και από ένα δημότη. 

5. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές, μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα¬ 
κήρυξης των δικαιούχων, για κρίση στην αρμόδια από το 
νόμο Αρχή. 

Άρθρο 11 
Βιβλία και Στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσε¬ 
ων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διο- 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. - Το ίδρυμα διαλύεται, όταν και όπως ο Νόμος ορίζει: 

2. - Σε περίπτωση διάλυσης του ιδρύματος για οποιο- 
δήποτε λόγο, η περιουσία του περιέρχεται στο Δήμο Ζί¬ 
τσας του Νομού Ιωαννίνων ως κεφάλαιο αυτοτελούς 
διαχείρισης για την πραγματοποίηση του ίδιου σκο¬ 
πού. 

Στον Υπουργό Υγείας-Πρόνοιας και στον Υφυπουργό 

Οικονομικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Μαΐου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΓΕΙΑΣ - ΠΡΟΝΟΙΑΣ ΥΦΥΠ. ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΓΕΩΡΓΙΟΣ ΔΡΥΣ 

- 4 - 

ΑΠΟΦΑΣΕΙΣ 

Αριθ. 47335 (2) 

Ορισμός δευτερευόντων διατακτών 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 15 και 16 του Ν. 2362/95 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

2. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Το με αριθμ. 2070721/1488/0026/21.12.97 έγγραφο 
του Γεν. Λογιστηρίου του Κράτους «Μεταβίβαση πιστώ¬ 
σεων με Επιτροπικά Εντάλματα». 

4. Το γεγονός ότι από τις διατάξεις της απόφασης δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Ορίζουμε δευτερεύοντες διατάκτες για την έγκριση 
δαπανών Τακτικού Προϋπολογισμού και Προγράμμα¬ 
τος Δημοσίων Επενδύσεων τον Γενικό Γραμματέα της 
Περιφέρειας στο Νομό ή τη Νομαρχία που βρίσκεται η 
έδρα της Περιφέρειας και τον Προϊστάμενο της Δ/νσης 
Τοπικής Αυτοδιοίκησης και Διοίκησης στους λοιπούς 
Νομούς ή Νομαρχίες της οικείας Περιφέρειας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Μαΐου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

-♦- 

Αριθ. 364127 (3) 

Τροποποίηση της 371579/19.7.1993 απόφασης του Υφυ¬ 
πουργού Γεωργίας 

Ο ΥΦΥΠΟΥΡΓΟΣ ΓΕΩΡΓΙΑΣ 

Στην 371579/19.7.93 απόφαση του Υφυπουργού Γ εωρ¬ 
γίας που δημοσιεύθηκε στο ΦΕΚ 575/2.8.93 (τ.Β') επιφέ- 
ρεται η παρακάτω τροποποίηση: 

Στη σελίδα 6213, στη στήλη β' παράγραφος 7α., αντί 
του: «Η αποθήκευσή μας γίνεται σε ανοξείδωτους δεξα- 
μενικούς χώρους σε θερμοκρασίες 12-15°0», στο σωστό: 
«Η αποθήκευσή μας γίνεται σε στεγασμένους ανοξείδω¬ 
τους δεξαμενικούς χώρους, σύμφωνα με το Π.Δ. 61/93». 

Επίσης στη σελίδα 6213, στη στήλη β', μετά την παρά¬ 
γραφο 7α, προστίθεται η φράση: «Η παρούσα διόρθωση 
ισχύει από την 1η Μαΐου 1999». 

Αθήνα, 28 Μαΐου 1999 

Ο ΥΦΥΠΟΥΡΓΟΣ 

ΚΩΝ. ΒΡΕΤΤΟΣ 


Αριθ. 11 199 ( 4 ) 

Τροποποίηση τιμολογίου αμοιβής φορτ/των λιμένων Χα¬ 
νιών - Σούδας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α' 40) και 372/1995 (Α' 201). 

3. Τις αριθ. 11888/1997 και 10432/3.2.1999 αποφάσεις 
μας (Β' 816 και Β' 102). 

4. Τις αριθ. 674/21.12.1998 και 677/5.4.1999 προτάσεις 
της Ε.Ρ.Φ.Λ. Χανίων, που διατυπώθηκαν στα αριθ. 
674/1998 και 677/99 πρακτικό συνεδρίασής της. 

5. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αποδεχόμαστε τις αριθ. 674/21.12.1998 και 
677/5.4.1999 προτάσεις της Επιτροπής Ρύθμισης 
Φορτ/σεων Λιμένα (Ε.Ρ.Φ.Λ.) Χανίων και εγκρίνουμε: 

Α. Την τροποποίηση της περίπτωσης Γ.α' της 6ης Κλά- 
σης του ισχύοντος τιμολογίου αμοιβής των φορτ/τών λι¬ 
μένων Χανίων - Σούδας, ως εξής: 

Γ. Φορτία σε παλέτες: 

α) Φορτοεκφορτωνόμενα με κλαρκ από πλοίο και αντί¬ 
στροφα: 

αΐ) Βάρουςπαλέτας μέχρι και 500 κιλών, εκάστη δρχ. 400 

β 1) Βάρους παλέτας άνω των 500 κιλών, εκάστη δρχ. 540. 

Β. Η αριθ. 10432/3.2.1999 απόφασή μας δεν έχει εφαρ¬ 
μογή από της ισχύος της στο τιμολόγιο της παρ. 6 της κα¬ 
τηγορίας ΕΙΔΙΚΑ ΦΟΡΤΙΑ, «Σιδηροδοκοί, σιδηροσωλή- 
νες, σίδερα γενικά» των φορτ/τών και αντίστοιχα των ση- 
μειωτών λιμένων Χανίων - Σούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝ ΝΟΥ ΣΤΑΥΡΟΣ ΣΟΥΜΑΚΗΣ 
-♦- 

Αριθ. 10988 (5) 

Ωράριο εργασίας φορτ/των Λιμένα Κορίνθου 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις τουάρθρου37τουΝ.3239/1955καιτου 
άρθρου3του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α'40) και 372/1995 (Α' 201). 

3. Την αρχή της ίσης μεταχείρισης των φορτ/τών με 
τους λοιπούς εργαζόμενους της χώρας για τους οποίους: 
α) οι ώρες εργασίας ανέρχονται σε 40 ώρες σύμφωνα με 
την από 14.2.1984 Ε.Γ.Σ.Σ.Ε. (απόφ. Υπουργού Εργασίας 

αριθ. 11770/84) β) καθιερώθηκε δνθήμερη εβδομαδιαία 
εργασία στη Βιομηχανία με την αριθ. 25/1983 απόφαση 
του Δ.Δ.Δ.Δ. Αθηνών (απόφ. Υπουργ. Εργασίας αριθ. 
16782/83) και επεκτείνεται ο θεσμός αυτός και στους λοι¬ 
πούς εργαζόμενους των κλάδων οικονομικής δραστηριό¬ 
τητας με Σ.Σ.Ε. ή αποφάσεις Διαιτησίας ως γενικό αίτημα. 

4. Τις αριθ. 4/18.2.1999 και 6/29.3.1999 προτάσεις τη 
Ε.Ρ.Φ.Λ.Ξ. Κορίνθου, που διατυπώθηκαν στα αριθ. 4/99 
και 6/99 πρακτικά συνεδρίασής της. 

5. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αποδεχόμαστε τις αριθ. 4/18.2.1999 και 6/29.3.1999 
προτάσεις της Επιτροπής Ρύθμισης Φορτ/σεων Λιμένα - 
Ξηράς (Ε.Ρ.Φ.Λ.Ξ.) Κορίνθου και εγκρίνουμε την καθιέ¬ 
ρωση πενθήμερης εβδομαδιαίας εργασίας των φορτοεκ¬ 
φορτωτών Λιμένα - Ξηράς Κορίνθου και τις ώρες εβδομα¬ 
διαίας εργασίας αυτών σε σαράντα (40), ως ακολούθως: 

Δευτέρα έως και Παρασκευή από 08.00-12.00 και 13.00 - 
17.00. 

Σε περίπτωση που παρουσιασθεί επείγουσα φορτ/κή 
εργασία κατά την ημέρα του Σαββάτου οι φορτ/τές υπο- 
χρεούνται να διενεργήσουν τις φορτ/σεις. 

Οι φορτ/τές που θα εργασθούν το Σάββατο μέχρι οκτώ 
(8) ώρες χωρίς να υπερβούν τις σαράντα οκτώ (48) την 
εβδομάδα αμείβονται για υπερεργασία με το ισχύον τιμο¬ 
λόγιο προσαυξημένο κατά 25%. 

Η απασχόληση των φορτ/τών μέσα στην περίοδο τωνπέντε 
εργασίμων ημερών πέραν από σαράντα (40) ώρες και μέχρι 
σαράντα πέντε, δηλαδή πέραν του 8ώρου ημερησίως επί μία 
(1) ώρα είναι υποχρεωτική εάν ζητηθεί από τον φορτοπαρα- 
λήπτη και αποτελεί υπερεργασία με την ιδία ως άνω αμοιβή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 
-♦- 

Αοιθ. 2131.37.2/01/99 (6) 

Καθορισμός τύπου Ειδικού Πιστοποιητικού (Τγρε Βείίπς 
Οθάίΐίοαίθ) για τα πληρώματα των Ταχυπλόων Σκαφών 
που εμπίπτουν στις διατάξεις του ΔΙΕΘΝΗ ΚΩΔΙΚΑ 
ΑΣΦΑΛΕΙΑΣ ΓΙΑ ΤΑΧΥΠΛΟΑ ΣΚΑΦΗ 
ΟΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη: 

(α) Τις διατάξειςτου άρθρου 84 του Ν.Δ. 187/1973 "Πε¬ 


ρί Κώδικος Δημοσίου Ναυτικού Δικαίου" (Α 261) 

(β) Το άρθρο 6 παρ.4 της Οδηγίας 98/18 Ε.Κ. του Συμ¬ 
βουλίου της 17-3-98 σύμφωνα με το οποίο τα επιβατηγό 
ταχύπλοα σκάφη που έχουν ναυπηγηθεί μετά τη 1 -1 -1996 
πρέπει να πληρούν τις απαιτήσεις του Καν. Χ/3 της Δ.Σ. 
ΠΑΑΖΕΘ 74 (501Α5), εφαρμόζοντας την απόφαση 
Μ50.36 (63) του Διεθνούς Ναυτιλιακού Οργανισμού 
(ΙΜΟ) "ΔΙΕΘΝΗΣ ΚΩΔΙΚΑΣ ΑΣΦΑΛΕΙΑΣ ΓΙΑ ΤΑΧΥΠΛΟΑ 
ΣΚΑΦΗ". 

(γ) Το Κεφ. 18 Τμήμα 3 του ΔΙΕΘΝΗ ΚΩΔΙΚΑ ΑΣΦΑΛΕΙ¬ 
ΑΣ ΓΙΑ ΤΑΧΥΠΛΟΑ ΣΚΑΦΗ. 

(δ) Την Απόφαση Α.741 (18) του ΙΜΟ. 

(ε) Τον Κανονισμό 1/14 της Δ.Σ. 5Τ0νν όπως αυτή τρο¬ 
ποποιήθηκε, αναφορικά με τις ευθύνες των εταιρειών ως 
προς την ανάθεση εργασίας σε ναυτικούς στα πλοία 
τους. 

(στ) Το άρθρο 29 Ατού Ν.1558/85 "Κυβέρνηση και Κυ¬ 
βερνητικά όργανα" (Α 137) το οποίο έχει προστεθεί με το 
άρθρο 27 του Ν. 2081 /92 (Α 154) και τροποποιήθηκε με το 
άρθρο 1 παραγρ. 2ατου Ν. 2469/1997 (Α38). 

(ζ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

1 .-Καθορίζουμε τον τύπο του εκδιδόμενου από την Υπη¬ 
ρεσία Ναυτικών Μητρώων (Υ.Ν.Μ.) του ΥΕΝ Ειδικού Πι¬ 
στοποιητικού (Τγρβ Βείίηο ΟθάίίίοαΙθ) σύμφωνα με το επι- 
συναπτόμενο υπόδειγμα. 

2.-Το πιστοποιητικό θα χορηγείται σύμφωνα με το Κε¬ 
φάλαιο 18.3 του Διεθνή Κώδικα Ασφαλείας για Ταχύπλοα 
Σκάφη, στον Πλοίαρχο και τους Αξιωματικούς που έχουν 
λειτουργικό ρόλο, κατόπιν παρακολούθησης κατευθυνό- 
μενης εκπαίδευσης στο πλοίο και υποβολής τους σε εξε¬ 
τάσεις συμπεριλαμβανόμενης και της πρακτικής δοκιμής 
λειτουργίας στην συγκεκριμμένη γραμμή δρομολόγησης 
του πλοίου. 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Μαΐου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΕΛΛΗΝΙΚΗ ΔΗΜΟΚΡΑΤΙΑ 

ΙΙΕΕΕΕΝΚ ΚΕΙ'ΟΒΙ |( 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

ΜΙΝΙ5ΤΚΥ ΟΡ ΜϋΚΕΆΝ'ΙII Ε ΜΛΚΙΝΕ 

ΥΠΗΡΕΣΙΑ ΝΑΥΤΙΚΩΝ ΜΗΤΡΩΩΝ 

5(:ΑΜΕΝ'$ ΚΕΟΙ51ΚΥ ΟΡΜΕ Ε 



Αμιθ. Πιστοποιητικού: 

( εΠίΙ'ιοΐΓ Νυ 


ΤΥΠΟΣ ΕΙΔΙΚΟΥ ΠΙΣΤΟΠΟΙΗΤΙΚΟΥ 

ΤΥΡΕ ΒΑ ΓΙΝΟ ΟΕΚ ΠΕΙΟΑΤΕ 
(ΤΑΧΥΠΛΟΟΥ ΣΚΑΦΟΥΣ) (ΗΙΟΗ 5ΡΕΕΟ ί ΚΑΕΙ) 

Με το παρόν βεβαιουται ότι ο. 

ΤΗκ « ίο οοηΓιπη ιΐιβι 

Ημερομηνία Γέννησης:. 

1>ϋί€ οΓΒιιΐΙι 

Αριθ. Ναυτικού <Ι>υλλαδίου:. 

&«*ιπιη'* ΒοοΚ Νο 

Πιστοποιητικά Ναυτικής Ικανότητας:. 

ΟηιΓιοίβε οί Γοιηρ^ΐίπεν 

που εκδόΟηκαν από. 

ι:>$υε<) 

Εχει ολοκληρώσει το εκπαιδευτικό πρόγραμμα όπως απαιτείται από το Κεφάλαιο 18.3.3 του 
Διεθνή Κώδικα για την Ασφάλεια των Ταχυπλόων Σκαφών, και έχει επιτιιχει στην εξέταση, 
συμπεριλαμβανομένης π )ς πρακτικής δοκιμής αναφορικά με τις λειτουργικές διαδικασίε; επί 
του σκάφους και των διαδρομών που περιγράφονται παρακάτω: 

Η« «»ηρΙοι«Ι . €αυΓ« οί Μ,ηΙη, « ,οςυ,ΓΟ,Ι I» Ο,ίριο, 18 3.3 οί Οκ Ιηκ,π,.,,οη.1 (Γοϋο οί Χ,ίο,> ίο, ΙΙί β Η Χροοό Γ,,Γ, , η 3 I™ ρ, 5ί ο „ 
ΗΐηιιιιΜιοπ. ιηοΙο,Ιιηί ρτκιι»Ι 10515. οοηιηκηίυΓί,ο «ίΟι ορο,3ΐίοη»! Ιίίΐ! οη ΙιοϊγιΙ ιΡο ςπίΐ ,ηά Γουιοί ςΙρυίΙο,Ι Ι,οΙο» : 


την. 


Λειτουργικά καθήκοντα Ναυτικού (ορκίΐ)·):. 

Όνομα του Σκάφους:.Νηολόγιο- 

5Ηί Ρ Ν *"* Κ £ί ί5,Γ)· 

Τ ύπος Σκάφους (χπ,ρ Τγρο):. 

Ημερομηνία έκδοσης (υ«ί οΠμιιο:. 

Ο Διευθυντής ΥΝΜ (ΙΉί 1)ΪΓίχ|οι 8 Κ.0 ) 




Βαθμός-Όνομα -Επώνυμο-Υπογραφή 

ΚβπΙ- Νίΐικ:·5υΓηϋΐΐκ·-&ι^η&ΐυΐΓ 


ΤΡΟΠΟΠΟΙΗΣΕΙΣ: Λεπτομέρειες επιπρόσθετων διαδρομών (αμενομεντχ Οοα,ΐίοί.,Μ,ι,οη.ι ,οοι», 

1). 

2 ). 

3). 

Λειτουργικά καθήκοντα Ναυτικού(αρ»αι>·):. 

Ημερομηνία (υ»ιοοίΐί5θΓ):. 

Ο Διευθυντής ΥΝΜ (ιν ϋίΓοςίοι 5 Κ Ο ) 


\ Τ.\ 


Βαθμός-Όνομα -Επώνυμο-Υπογραφή 

Καπ^;- Ν»πιε-5υπι·πΐί δι^πίΐυιχ 

Το παρόν πιστοποιητικό υπόκειται σε θεώρηση κάθε δύο χρόνια σύμφωνα με το Κεφάλαιο 
18.3.5 του Κώδικα. Επιβεβαίωση για τη θεώρηση του πιστοποιητικού φαίνεται στο παρακάτω 
Πίνακα. 

Πνίί ατηίΓκιΐε ιι ιιιΗ^α Ιο 2 υμιΙ) ΓοναΙιϋαΐίοιι *η βοοοπίβικ* ινιΐΗ ΟωρΙα 18 3 5 ηί !!$>(’ Γο<5ΰ ('οηΠπίΜΐιου ιΙμι ιΗο «πιΓκίΐο ίι»5 
Ηίτη ιτνιΙΐ(1*ΐ«<ί ιι Ιο ιόπΠπϊκίΙ Κ ςοηιρίοΐιοη οί Λ< Ιγ ΗεΙονν. 


ΘΕΩΡΗΣΕΙΣ 

(Ειιι)οΓ>βΐΓκηι&) 

Βεβαιούται ότι το παρόν πιστοποιητικό ισχύει για μία περίοδο δύο ετών από την ημερομηνία 
της τελευταίας θεώρησης 

Ιι 15 €€ΠιΓΐ€<1 ΐΗίΐ Ου* <ί:γΙ<Γι£: 3Ι€ ί& ναΐίϋ Γογ α ραίοό οίΊν,ο > 03 ΐδ Γϊοιπ II* άβίε οί ΐδδΐΐί ογ Ιίϋ ακΙΟΓδΟπεπί ϋ*ΐ£. 


1 Ημερομηνία Θεώρησης 

ι ι ί> 2 ΐ? οΓ εικίοι 51-ιηεπΙ) 

ϊ 

Ημερομηνία μέχρι την 
οποία ισχύει το παρόν 
πιστοποιητικό 

(1 \3ΐι<]Η)' οί ιΐπδ ακ1οΓ5£πκηι 

ί5 εχίακίαί αοίίΙ) 

Ονοματεπώνυμο & 
υπογραφή αρμόδιου 
υπαλλήλου θεώρησης/ 
Σφραγίδα της Αρχής 

(Ναπις & 5ΐ£π3ΐιΐίε οί (1υ)> ίοϋιοπζοί) 
οίΠυίίΙ/ΟΙΓκίΛΐ δΐιπιρ) 

1 



ί 










ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





